Log4whatever

A Shibboleth korábban a log4cpp library 0.35-ös változatát használta, azonban ebben számos threading és egyéb hiba volt, ami miatt a shibd instabil lett. A Shibboleth fejlesztője kijavította a forrást, azonban az eredeti szoftverbe ez nem került vissza (valószínűleg átmenetileg szünetelt a fejlesztése).

Később a log4cpp fejlesztése újrakezdődött, majd komolyabb változtatások után kijött az 1.0-ás verzió. Ez részben javította a Shibboleth fejlesztő által jelzett hibákat, azonban változott az API. A kezdeti instabilitások miatt Scott Cantor kiadta a 0.35-ös log4cpp forkjaként létrejött log4shib csomagot. Ez teljesen megegyezik a 0.35-össel, csak a Shibboleth használatához feltétlen szükséges hibajavításokat tartalmazza. A fejlesztő nem is tervezi a csomag további fejlesztését, álláspontja szerint a csomagra csak az Internet2 fejlesztésekben van szükség.


 * A helyzet jelenleg (2008.04.28.) a következő:
 * Úgy tűnik, a log4cpp 1.0 kijavította a shibd elszállásához vezető hibát
 * A lenny-ben levő Shibboleth (1.3) Debian csomag már az 1.0-ás log4cpp csomagot használja (liblog4cpp5)
 * A Shibboleth2 és függőségei (opensaml, xmltooling) hivatalosan vagy a log4cpp 0.35 vagy a log4shib csomagot tudják használni
 * A gyakorlatban a shibboleth2-sp és az opensaml lefordul az 1.0-ás log4cpp-vel is, de figyelmeztető üzenetet küld, mely szerint a log4cpp problémákat okozhat
 * Az xmltooling lefordításához szükség van erre a patch-re
 * Ahhoz, hogy a Shibboleth2 bekerülhessen a Debianba, semmiképpen sem használhatja a log4shib-et.